**Το αγαπημένο μου μουσικό όργανο**

Μου αρέσει πολύ να ακούω μουσική και λατρεύω πολλά μουσικά όργανα, όπως το σαξόφωνο, το πιάνο, η φλογέρα κ.ά. Ωστόσο, πιο πολύ από όλα μου αρέσει το βιολί. Το βιολί είναι ένα μουσικό όργανο που ανήκει στην κατηγορία των έγχορδων. Εδώ και 350 χρόνια θεωρείται ο βασιλιάς των οργάνων.

Το βιολί είναι ένα ξύλινο τετράχορδο όργανο που παίζεται με δοξάρι. Για να παίξει κανείς πρέπει να το στηρίξει στον ώμο του. Συγκεκριμένα με το ένα χέρι ο παίκτης πιέζει τις χορδές, ενώ με το άλλο χέρι κινεί το δοξάρι. Το σώμα του μου θυμίζει έντονα τις καμπύλες του ανθρώπινου σώματος. Ο λαιμός του έχει μήκος 13 εκατοστά και η ταστιέρα περίπου 27 εκατοστά. Στο τέλος της ταστιέρας βρίσκεται ο άνω καβαλάρης. Άλλα μέρη είναι το υποσιαγώνιο, η πλάτη και η ράχη.

Όταν η μαμά μου ήταν έγκυος σε εμένα, άκουγε πολλές φορές κλασική μουσική για να ηρεμεί. Το ίδιο έκανα κι εγώ όταν άρχισα να μεγαλώνω. Από τότε ξεκίνησα να έχω επαφή με τη μουσική. Η πρώτη μου επαφή με το βιολί ήταν όταν είχα πάει με τους γονείς μου να παρακολουθήσουμε μια συναυλία στο Μέγαρο Μουσικής. Εκεί υπήρχαν πολλοί μουσικοί που έπαιζαν πνευστά, κρουστά και έγχορδα όργανα. Εγώ, όμως, ανάμεσα σε όλα ξεχώρισα το βιολί. Όταν γύρισα σπίτι μου, είχα ήδη αποφασίσει πώς θέλω να ξεκινήσω μαθήματα.

Αν και μου αρέσουν κι άλλα μουσικά όργανα, στο δικό μου αφτί κανένας ήχος δεν συγκρίνεται με αυτόν του βιολιού. Ο ήχος του με ηρεμεί και με ταξιδεύει σε φανταστικά μέρη. Εκείνη η στιγμή είναι μαγική και νιώθω χαρά, αισιοδοξία και ανεμελιά. Ελπίζω κάποτε να καταφέρω να παίζω βιολί όπως οι καλλιτέχνες που τόσο θαυμάζω.